
РАЗДЕЛ III
КРИТЕРИЙ ЗА ОЦЕНКА НА ОФЕРТИТЕ
Обществената поръчка се възлага въз основа на „икономически най-изгодната оферта”. Икономически най-изгодната оферта се определя въз основа на критерий за възлагане „най-ниска цена” по чл. 70, ал. 2, т. 1 от ЗОП.
Оценката се извършва по обособени позиции.
Комисията класира участниците в низходящ ред, като на първо място се класира участника, чиято  ценова оферта по съответната обособена позиция /единична цена с ДДС - за съответната мярка на лекарствения продукт / е най-ниска.
Необичайно благоприятни оферти
Когато предложение в офертата на участник, свързано с цена е с повече от 20 на сто по-благоприятно от средната стойност на предложенията на останалите участници, възложителят ще изиска подробна писмена обосновка за начина на неговото образуване, която трябва да се представи в 5-дневен срок от получаване на искането. Получената обосновка се оценява по отношение на нейната пълнота и обективност относно обстоятелствата по чл.72, ал. 2 от ЗОП, на които се позовава участникът. При необходимост от участника може да бъде изискана уточняваща информация. Обосновката може да не бъде приета и участникът да бъде отстранен само когато представените доказателства не са достатъчни, за да обосноват предложената цена или разходи.
Възложителят няма да приеме оферта, когато се установи, че предложената в нея цена е с повече от 20 на сто по-благоприятна от средните стойности на съответните предложения в останалите оферти, защото не са спазени норми и правила, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, които са изброени в приложение № 10 от ЗОП.
Възложителят няма да приеме оферта, когато се установи, че предложената в нея цена е с повече от 20 на сто по-благоприятни от средната стойност на съответните предложения в останалите оферти поради получена държавна помощ, когато участникът не може да докаже в предвидения срок, че помощта е съвместима с вътрешния пазар по смисъла на чл. 107 от ДФЕС.

Участникът, класиран на първо място, се определя за изпълнител на обществената поръчка.
Комисията провежда публично жребий за определяне на изпълнител между класираните на първо място оферти, в случай че двама или повече участници са предложили еднаква цена за изпълнение на поръчката. 

В случай че участник /участниците в процедурата не се явят за изтеглянето на жребий в определения час, тегленето се извършва в посочения час от член на комисията, в присъствието на  членовете на комисията, което се описва в протокола, изготвен от комисията за разглеждане, оценка и класиране на офертите.   

